Bejaarde vrou in Kroonstad doodgeryŉ Bejaarde vrou is Maandagaand op die N1-deurpad in Kroonstad doodgery toe sy glo dié besige pad omstreeks 20:00 wou oorsteek. Chris Botha, ŉ woordvoerder van Netcare911, sê die ongeluk het naby die Odendaalsrus-afrit gebeur. “Sy het voor ŉ voertuig beland, is deur die lug geslinger en is op slag dood,” het Botha gesê. Die polisie ondersoek die voorval.